Sidney Bradshaw Fay

Sidney Bradshaw Fay (født 13. april 1876 i Washington DC i USA, død 29. august 1967 i Lexington i Massachusetts) var en amerikansk historiker.

Han utga en undersøkelse av årsakene til første verdenskrig, The Origins of the World War, hvor han konkluderer med at alle de europeiske stormaktene hadde skyld i krigsutbruddet, men spesielt systemet med hemmelige allianser som delte Europa etter den fransk-tyske krigen i to leire. Spesielt mente han at det umiddelbare ansvaret for at krigshandlingene brøt ut tilfalt Østerrike-Ungarn, Serbia og Russland.

Fay studerte ved Harvard University, Sorbonne og universitetet i Berlin. Han underviste ved Dartmouth College 1902–14 og ved Smith College 1914–29, og senere ved både Harvard og Yale-universitetet.

Referanser 

Historikere fra USA
Personer tilknyttet Harvard
Personer tilknyttet Yale University
Personer fra Washington, D.C.